Журналистхэм я зэпеуэ
КъБР-м ЩэнхабзэмкIэ и министерствэмрэ КъБР-м и Журналистхэм я зэгухьэныгъэмрэ къызэрагъэпэщащ «2018 гъэм и журналист лэжьыгъэ нэхъыфI» республикэ зэпеуэр.
Зэпеуэр мы унэтIыныгъэхэмкIэ ирагъэкIуэкI: «Печать тхыгъэ нэхъыфI», «Интернет тхыгъэ нэхъыфI», «Телепрограммэ нэхъыфI», «Радиопрограммэ нэхъыфI».
Комиссэм хэтхэм къапщытэнущ унэтIыныгъэ къэс ягъэхьа лэжьыгъэ нэхъыфIхэр.
Зэхьэзэхуэм хэтыну ирагъэблагъэ КъБР-м и цIыхубэ хъыбарегъащIэ IэнатIэхэм я творческэ лэжьакIуэхэр, 2018 гъэм щIышылэм и 1-м щыщIэдзауэ дыгъэгъазэм и 15 пщIондэ зи тхыгъэхэр газетхэмрэ журналхэмрэ къытехуахэр, зи теленэтын, радионэтынхэр эфирым кIуахэр.
Зэпеуэм теухуа хъыбархэм нэхъ зыубгъуауэ зыщыхэвгъэгъуазэ хъунущ КъБР-м ЩэнхабзэмкIэ и министерствэм и сайтым щиIэ «Зэпеуэхэр» Iыхьэм.
Тхыгъэхэр 2018 гъэм дыгъэгъазэм и 28 пщIондэ КъБР-м и Журналистхэм я зэгухьэныгъэм евгъэхь хъунущ (Налшык къалэ, Лениным и цIэр зезыхьэ проспект, 5, 5 къат, пэш №507-м е мы электрон пощтым: raziatkaI9@mail.ru). УпщIэ зиIэхэр фыпсалъэ хъунущ мы телефонымкIэ: 89287241270 — Шаваевэ Разият.
